open-index/open-wikipedia-markdown huggingface dataset:
சுபாங் மக்களவைத் தொகுதி

**சுபாங் மக்களவைத் தொகுதி** (மலாய்: *Kawasan Persekutuan Subang*; ஆங்கிலம்: *Subang Federal Constituency*; சீனம்: 梳邦国会议席) என்பது மலேசியா, சிலாங்கூர், பெட்டாலிங் மாவட்டம் மாவட்டத்தில் அமைந்துள்ள ஒரு மக்களவைத் தொகுதி (**P104**) ஆகும்.

சுபாங் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில் 2018-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.

அத்துடன் 1995-ஆம் ஆண்டில் இருந்து சுபாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## சுபாங் நகரம்

சுபாங் நகரம் சிலாங்கூர், பெட்டாலிங் மாவட்டத்தில் அமைந்து உள்ள ஒரு நகரம். கோலாலம்பூர் மாநகருக்கு மேற்கே 17 கி.மீ. தொலைவில் அமைந்து இருக்கும் இந்த நகரம், சா ஆலாம், சுபாங் ஜெயா பெருநகரங்களுக்கு இடையிலும் அமைந்துள்ளது.

சுபாங் ஜெயா, கிளானா ஜெயா, சுங்கை பூலோ, குவாசா டமன்சாரா, கோத்தா டாமன்சாரா, ஆரா டாமன்சாரா, முத்தியாரா டாமன்சாரா போன்ற நகரங்களும்; பெட்டாலிங் ஜெயா பெரு நகர்ப் பகுதிகளும், இந்தச் சுபாங் நகரத்திற்கு மிக அருகில் உள்ளன. கோலாலம்பூரின் முன்னாள் பன்னாட்டு வானூர்தி நிலையமான சுபாங் பன்னாட்டு வானூர்தி நிலையம் (*Subang International Airport*) இங்குதான் உள்ளது.

## பெட்டாலிங் மாவட்டம்

இந்த மாவட்டம் கிள்ளான் பள்ளத்தாக்கின் நடுவில் அமைந்துள்ளது. இதனால், அண்மைய காலங்களில்  இந்த மாவட்டத்தில் மிகப்பெரிய நகரமயமாக்கல் ஏற்பட்டுள்ளது. 2020-ஆம் ஆண்டின் அதிகாரப் பூர்வமான மக்கள் தொகை கணக்கெடுப்பின் படி 2,298,123 மக்கள் வசிக்கின்றார்கள்.

பெட்டாலிங் மாவட்டம் சுமார் 484.32 கிமீ² பரப்பளவைக் கொண்டுள்ளது. ஏராளமான நகர துணைப் பிரிவுகள், பழைய துணை நிர்வாகங்கள் (முக்கிம்) உள்ளன. இவை அனைத்தும் டாமன்சாரா, சுபாங் மற்றும் பெட்டாலிங் போன்ற ஒரே பெயர்களைப் பகிர்ந்து கொள்கின்றன. பெட்டாலிங் மாவட்டம் 4 முக்கிம் பிரிவுகளாகப் பிரிக்கப்பட்டுள்ளது.

* புக்கிட் ராஜா
* சுங்கை பூலோ
* டாமன்சாரா
* பெட்டாலிங்

## சுபாங் மக்களவைத் தொகுதி

**குறிப்பு:** 1 2018-இல் சுபாங் மக்களவைத் தொகுதி; முன்னாள் கெலனா ஜெயா தொகுதியிலிருந்து தெற்கே சுபாங் ஜெயா நகர மையத்திற்கு மாற்றப்பட்டது

## சுபாங் மக்களவை தேர்தல் முடிவுகள்

## சுபாங் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* சுபாங், சிலாங்கூர்
* சுபாங் ஜெயா
* கிளானா ஜெயா
* சா ஆலாம்
* சுங்கை பூலோ
* பெட்டாலிங் மாவட்டம்

பகுப்பு:சிலாங்கூர் நாடாளுமன்றத் தொகுதிகள்
அடோல்ஃப் இயூஜின் பிக்

**அடோல்ஃப் இயூஜின் பிக்** (*Adolf Eugen Fick*, 3 செப்டம்பர் 1829 - 21 ஆகத்து 1901) செருமனியில் பிறந்த மருத்துவரும், உடலியங்கியலாளரும் ஆவார்.

1855 இல், இவர் பிக்கின் பரவல் விதிகளை அறிமுகப்படுத்தினார், இது ஒரு திரவ சவ்வு முழுவதும் வாயுப் பரவலைக் கட்டுப்படுத்துகிறது. 1870 ஆம் ஆண்டில், இப்போது பிக் கோட்பாடு என்று அழைக்கப்படுவதைப் பயன்படுத்தி, இதய வெளிப்பாட்டை முதலில் அளந்தார்.

பிக் தனது பரவல் விதியை இருமுறை வெளியிட முடிந்தது, ஏனெனில் இது உடலியங்கியலுக்கும், இயற்பியலுக்கும் சமமாகப் பொருந்தும். இவரது பணி இதய வெளிப்பாட்டை அளவிடுவதற்கான நேரடி பிக் முறையை உருவாக்க வழிவகுத்தது.

பிக்கின் மருமகன், அடோல்ஃப் காசுட்டன் இயூஜென் பிக் தொடு வில்லையைக் கண்டுபிடித்தார்.

## மேற்கோள்கள்

## வெளி இணைப்புகள்
* Short biography and bibliography in the Virtual Laboratory of the Max Planck Institute for the History of Science
* Science Quotes by Adolf Eugen Fick (todayinsci.com)

பகுப்பு:1829 பிறப்புகள்
பகுப்பு:1901 இறப்புகள்
பகுப்பு:செருமானிய அறிவியலாளர்கள்
பகுப்பு:செருமானிய மருத்துவர்கள்
மஞ்சள் புருவ பட்டாணிக் குருவி

**மஞ்சள் புருவ பட்டாணிக்குருவி** (*Yellow-browed tit*-சில்விபாரசு மோடெசுடசு) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். இது ***சில்விபாரசு*** என்ற ஒற்றை வகை உயிரலகு பேரினத்தில் வைக்கப்பட்டுள்ளது.

இது தெற்கு இமயமலை, வடகிழக்கு இந்தியா மற்றும் தெற்கு சீனாவில் காணப்படுகிறது. தென்கிழக்கு ஆசியாவில் குறைந்த எண்ணிக்கையிலும் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.
[இடது|thumb|[நேபாளம்|நேபாளத்தின் புல்சோகியில் உள்ள *சில்விபாரசு மொசுடேடசு*]]

## மேற்கோள்கள்

பகுப்பு:சீனப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:இமயமலைப் பறவைகள்
பகுப்பு:பட்டாணிக் குருவி
பெட்டாலிங் ஜெயா மக்களவைத் தொகுதி

**பெட்டாலிங் ஜெயா மக்களவைத் தொகுதி** (மலாய்: *Kawasan Persekutuan Petaling Jaya*; ஆங்கிலம்: *Petaling Jaya Federal Constituency*; சீனம்: 八打灵再也国会议席) என்பது மலேசியா, சிலாங்கூர், பெட்டாலிங் மாவட்டம் மாவட்டத்தில் அமைந்துள்ள ஒரு மக்களவைத் தொகுதி (**P105**) ஆகும்.

பெட்டாலிங் ஜெயா மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில் 1986-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.

அத்துடன் 1986-ஆம் ஆண்டில் இருந்து பெட்டாலிங் ஜெயா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## பெட்டாலிங் ஜெயா மாநகரம்

பெட்டாலிங் ஜெயா மாநகரம் சிலாங்கூர், பெட்டாலிங் மாவட்டத்தில் அமைந்து உள்ள ஒரு நகரம். கிழக்குப் பகுதியில் கோலாலம்பூர்; வடக்குப் பகுதியில் சுங்கை பூலோ, மேற்குப் பகுதியில் சிலாங்கூரின் தலைநகரமான சா ஆலாம், மற்றும் சுபாங் ஜெயா, தெற்குப் பகுதியில் கின்ராரா, பூச்சோங் ஆகிய பெரும் நகர்ப் பகுதிகள் உள்ளன.

இந்த மாநகரத்தின் பரப்பளவு 97.2 சதுர கி.மீ. 2020-ஆம் ஆண்டின் மக்கள்தொகை புள்ளிவிவரங்களின்படி இங்கு 902,086 பேர் வசிக்கின்றனர். பெட்டாலிங் ஜெயா நகருக்கு 2006 சூன் 20-ஆம் தேதி மாநகர்த் தகுதி *(City Status)* வழங்கப்பட்டது.

## பெட்டாலிங் மாவட்டம்

பெட்டாலிங் மாவட்டம் கிள்ளான் பள்ளத்தாக்கின் நடுவில் அமைந்துள்ளது. இதனால், அண்மைய காலங்களில்  இந்த மாவட்டத்தில் மிகப்பெரிய நகரமயமாக்கல் ஏற்பட்டுள்ளது. 2020-ஆம் ஆண்டின் அதிகாரப் பூர்வமான மக்கள் தொகை கணக்கெடுப்பின் படி 2,298,123 மக்கள் வசிக்கின்றார்கள்.

பெட்டாலிங் மாவட்டம் சுமார் 484.32 கிமீ² பரப்பளவைக் கொண்டுள்ளது. ஏராளமான நகர துணைப் பிரிவுகள், பழைய துணை நிர்வாகங்கள் (முக்கிம்) உள்ளன. இவை அனைத்தும் டாமன்சாரா, சுபாங் மற்றும் பெட்டாலிங் போன்ற ஒரே பெயர்களைப் பகிர்ந்து கொள்கின்றன. பெட்டாலிங் மாவட்டம் 4 முக்கிம் பிரிவுகளாகப் பிரிக்கப்பட்டுள்ளது.

* புக்கிட் ராஜா
* சுங்கை பூலோ
* டாமன்சாரா
* பெட்டாலிங்

## பெட்டாலிங் ஜெயா மக்களவைத் தொகுதி

## பெட்டாலிங் ஜெயா மக்களவை தேர்தல் முடிவுகள்

## பெட்டாலிங் ஜெயா மக்களவை வேட்பாளர் விவரங்கள்

## மேற்கோள்கள்

## மேலும் காண்க
* பெட்டாலிங் ஜெயா
* பண்டார் சன்வே
* கிளானா ஜெயா
* பண்டார் உத்தாமா டாமன்சாரா
* சுங்கைவே
* கோத்தா டாமன்சாரா

பகுப்பு:சிலாங்கூர் நாடாளுமன்றத் தொகுதிகள்
சாரண அடையாளம் மற்றும் வணக்கம்

thumb|'''மூன்று விரல் வணக்கத்தின் வடிவத்தில் இனிப்பு வகை.'''
**மூன்று விரல் வணக்கம் என்பது** உலகெங்கிலும் உள்ள சாரணர் மற்றும் வழிகாட்டி அமைப்புகளின் உறுப்பினர்களால் மற்ற சாரணர்களுக்கு வாழ்த்து தெரிவிக்கும் போதும் சாரணக் கொடி அல்லது தேசியக் கொடியேற்றும் போதும்  பயன்படுத்தப்படுகிறது. நிமிர்ந்த நிலையில் வலதுகையின் கட்டை விரலை சுண்டுவிரலின் மீது வைத்து வலது புருவத்தின் மீது தொட்டுக் கொண்டிருக்கும் வகையில் இருக்க வேண்டும். வணக்கம் முடிந்ததும் கையினை விரைவாகவும் நேர்கீழாகவும் எடுக்க வேண்டும். 

## பொருள்
சிறுவர்களுக்கான சாரணர் என்ற தனது நூலில், ராபர்ட் பேடன்-பவல் சாரணர் வாக்குறுதியில் மூன்று அம்சங்களைப் பிரதிநிதித்துவப்படுத்த சாரணர்களுக்கு மூன்று விரல் வணக்கத்தைத் தேர்வு செய்தார்:

# கடவுளையும் நாட்டையும் மதியுங்கள்
# மற்றவர்களுக்கு உதவுங்கள்
# சாரணர் சட்டத்திற்குக் கீழ்ப்படியுங்கள் 

## சர்வதேச அளவில்
பெண் வழிகாட்டிகள் மற்றும் பெண் சாரணர்களின் அனைத்து உலக சங்க உறுப்பினர்களும் மூன்று விரல் அடையாளங்களைப் பகிர்ந்து கொள்கிறார்கள். சாரணர்களின் வணக்கத்தினைப் போலவே இவர்களும் வனக்கம் செய்கின்றனர். வாக்குறுதி வழங்குதல் அல்லது ஓதுதல், விருதுகளைப் பெறுதல், கொடியை கௌரவிப்பது, இறந்தவர்களை கௌரவிப்பது மற்றும் பிற பெண் வழிகாட்டிகள் மற்றும் பெண் சாரணர்களை சந்திப்பது உள்ளிட்ட பல மரியாதைக்குரிய சூழ்நிலைகளில் இது பயன்படுத்தப்படுகிறது.  இது இடது கைகுலுக்கலுடன் இணைந்து பயன்படுத்தப்படலாம். 

## மேற்கோள்கள்

பகுப்பு:சாரணியக் குறிக்கோள்கள்
செங்குத பட்டாணிக் குருவி

**செங்குத பட்டாணிக் குருவி** (*பெரிபரசு ரூபிடிவென்ட்ரிசு*) என்பது ஒரு ஆசியப் பாடும் பறவை சிற்றினம் ஆகும். இது பட்டாணிக்குருவி மற்றும் சிக்காடே குடும்பமான பாரிடேவினைச் சார்ந்தது. இதன் துணையினங்கள் முன்னதாக இதன் மேற்கத்திய உறவின செம்பழுப்பு மார்பு பட்டாணிக்குருவி சிற்றினத்தில் ஒதுக்கப்பட்டது  (*பெ. ருபிடைவெண்ட்ரிசு*).

## வகைப்பாட்டியல்
இந்த பட்டாணிக்குருவி முன்பு *[[பரசு (பறவை)|பரசு]]* பேரினத்தில் வைக்கப்பட்டது. இதில் நான்கு துணையினங்கள் உள்ளன.

* *பெரிபரசு ரூபிடிவென்ட்ரிசு ரூபிடிவென்ட்ரிசு* &#x2013; இமயமலை மற்றும் வடக்கு நேபாளம்
* *பெரிபரசு ரூபிடிவென்ட்ரிசு பீவானி* (செருடன், 1863) &#x2013; **பீவனின் பெம்பழுப்பு குத பட்டாணிக்குருவி** &#x2013; வடகிழக்கு இந்தியாவில் இமயமலையின் ஓரங்கள் மற்றும் பூட்டான்.
* *பெரிபரசு ரூபிடிவென்ட்ரிசு விசுலெரி* &#x2013; தென்மேற்கு இமயமலையின் தெற்கு, சீனா மற்றும் அருகிலுள்ள வடக்கு மியான்மர் மற்றும் வடகிழக்கு இந்தியாவில் சில நேரங்களில்
* *பெரிபரசு ரூபிடிவென்ட்ரிசு சரமதி* &#x2013; வடமேற்கு மியான்மர்

## பரவலும் வாழிடமும்
[இடது|thumb|லுங்க்துவிலிருந்து, பங்கோலக்கா [கேங்டாக் மாவட்டம்|கிழக்கு சிக்கிம், இந்தியா.]]
இந்த பட்டாணிக் குருவி மேற்கு இமயமலையினைப் பூர்வீகமாகக் கொண்டது. ஆனால் பூட்டான், சீனா, பாக்கித்தான், இந்தியா, மியான்மர் மற்றும் நேபாளத்தின் சில பகுதிகளில் மிகப் பெரிய வரம்பைக் கொண்டுள்ளது. இதன் இயற்கையான வாழிடங்கள் வடபகுதி காடுகள் மற்றும் மிதவெப்ப காடுகள் ஆகும். உதாரணமாக, பூட்டானில், *பெ. ரு. பீவானி* ஈரமான பூட்டான் பிர் (எய்ப்ஸ் டென்சா காடுகள், சுமார் 3,000 முதல் 4,000 மீட்டர் ஏ. எஸ். எல் வரை) ஆண்டு முழுவதும் வசிக்கின்றன. இது பன்னாட்டு இயற்கைப் பாதுகாப்புச் சங்கம் இதை அச்சுறுத்தப்பட்ட இனமாகக் கருதப்படவில்லை.

## மேற்கோள்கள்

## குறிப்புகள்

* Bangs, Outram (1932): Birds of western China obtained by the Kelley-Roosevelts expedition. *[[Fieldiana Zoology|Field Mus. Nat. Hist. Zool. Ser.]]* **18**(11): 343–379. Fulltext at the Internet Archive
* 
* Gill, Frank B.; Slikas, Beth & Sheldon, Frederick H. (2005): Phylogeny of titmice (Paridae): II. Species relationships based on sequences of the mitochondrial cytochrome-*b* gene. *[[Auk (journal)|Auk]]* **122**(1): 121–143. DOI: 10.1642/0004-8038(2005)122[0121:POTPIS]2.0.CO;2 HTML abstract
* Inskipp, Carol; Inskipp, Tim & Sherub (2000): The ornithological importance of Thrumshingla National Park, Bhutan. *[[Forktail (journal)|Forktail]]* **14**: 147–162. PDF fulltext

## வெளி இணைப்புகள்
* 
* 

பகுப்பு:பூட்டான் பறவைகள்
பகுப்பு:நேபாளப் பறவைகள்
பகுப்பு:இந்தியப் பறவைகள்
சீருடை

ஒரு **சீருடை** (uniform**)** என்பது ஒரு அமைப்பின் உறுப்பினர்கள் வழக்கமாக அந்த அமைப்பின் செயல்பாட்டில் பங்கேற்கும் போது அணியும் பல்வேறு வகையான ஆடை ஆகும். நவீன சீருடைகள் பெரும்பாலும் ஆயுதப்படைகள் மற்றும் துணை ராணுவ அமைப்புகளான காவல்துறை, அவசர சேவைகள், பாதுகாப்பு காவலர்கள், சில பணியிடங்கள், பள்ளிகள், சிறைகளில் உள்ள கைதிகளால் அணியப்படுகின்றன. காவல்துறை போன்ற சில அமைப்புகளுக்கு, உறுப்பினர்கள் அல்லாதவர்கள் அவர்களது சீருடை அணிவது சட்டவிரோதமாக இருக்கலாம்.

## சொற்பிறப்பியல்
இலத்தீனின் *unus (ஒன்று) forma (வடிவம்)* ஆகிய சொற்களிலிருந்து உருவானது. 

## மருத்துவப் பணியாளர்கள்
இடது|thumb|முதலாம் உலகப் போரின் போது செர்பியாவில் ஒரு செவிலியரின் சீருடை
மருத்துவ நிறுவனங்களில் மருத்துவர்கள், அறுவை சிகிச்சை நிபுணர்கள், செவிலியர்கள், துணை ஊழியர்கள், தன்னார்வலர்கள் போன்ற பல்வேறு வகையான ஊழியர்களை வேறுபடுத்திக்காட்ட சீருடைகள் பயன்படலாம்.

பாரம்பரிய பெண் செவிலியர்களின் சீருடைகள் மத உத்தரவுகளால் அணியப்படும் சீருடைகளை ஒத்திருக்கின்றன.

## கல்வி
thumb|1927 ஆம் ஆண்டு சப்பானிய ஆட்சியின் போது சீருடையில் தைவான் பள்ளி மாணவிகள்.
பல்வேறு நாடுகளில் உள்ள பல பள்ளிகளில் மாணவர்களுக்கு சீருடைகள் தேவைப்படுகின்றன. பள்ளிச் சீருடைகள், *டி-ஷர்ட்* முதல்  முறையான உடைகள் வரை வேறுபடுகின்றன. பல பொதுப் பள்ளிகளிலும் பள்ளிச் சீருடைகள் உள்ளன.

கட்டாயப் பள்ளி சீருடைகள் பொதுவாக இருக்கும் நாடுகளில் சப்பான், தென் கொரியா, ஆங்காங், தாய்லாந்து, இந்தியா, ஆஸ்திரேலியா, ஐக்கிய அரபு அமீரகம், சிங்கப்பூர், அல்பேனியா, பிலிப்பைன்ஸ், தைவான், நியூசிலாந்து, தென்னாப்பிரிக்கா, இந்தோனேசியா மற்றும் ஐக்கிய இராச்சியத்தில் உள்ள சில பள்ளிகள் அடங்கும். சில நாடுகளில், சீருடை வகைகள் பள்ளிக்கு பள்ளி வேறுபடுகின்றன. 

## மேற்கோள்கள்

பகுப்பு:சீருடைகள்
நியோடிமியம்(III) அயோடேட்டு

**நியோடிமியம்(III) அயோடேட்டு** (*Neodymium(III) iodate*) என்பது Nd(IO3)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
நியோடிமியம்(III) நைட்ரேட்டு அல்லது நியோடிமியம்(III) ஆக்சைடு சேர்மத்துடன் நீரிலுள்ள அயோடிக் அமிலத்தைச் சேர்த்து 230 பாகை செல்சியசு வெப்பநிலையில் வினைபுரியச் செய்தால்  நீர்வெப்ப வினையின் மூலம் நியோடிமியம்(III) அயோடேட்டை தயாரிக்கலாம்::

:Nd(NO3)3 + 3HIO3 -> Nd(IO3)3 + 3HNO3
:Nd2O3 + 6HIO3 -> 2Nd(IO3)3 + 3H2O

## பண்புகள்
நியோடிமியம்(III) அயோடேட்டு பின்வருமாறு வெப்பச் சிதைவுக்கு உட்படுகிறது:

:7Nd(IO3)3 → Nd5(IO6)3 + Nd2O3 + 9I2 + 21O2

நியோடிமியம்(III) அயோடேட்டின் ஒற்றைநீரேற்றும் அறியப்படுகிறது. P21 என்ற இடக்குழுவில் ஒற்றைச்சரிவச்சு படிகவமைப்பில் இது படிகமாகிறது. அறை வெப்பநிலையில் இதன் வெப்ப மின்  குணகம் 2.2×10−5 C·m−2/K ஆகும்:

## மேற்கோள்கள்

பகுப்பு:நியோடிமியம் சேர்மங்கள்
பகுப்பு:அயோடேட்டுகள்
டாமன்சாரா மக்களவைத் தொகுதி

**டாமன்சாரா மக்களவை தொகுதி** (மலாய்: *Kawasan Persekutuan Damansara*; ஆங்கிலம்: *Damansara Federal Constituency*; சீனம்: 白沙罗国会议席) என்பது மலேசியா, சிலாங்கூர், பெட்டாலிங் மாவட்டம்; கோம்பாக் மாவட்டம் ஆகிய மாவட்டங்களில் அமைந்துள்ள ஒரு மக்களவை தொகுதி (**P106**) ஆகும்.

டாமன்சாரா மக்களவை தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில் 1959-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.

அத்துடன் 1959-ஆம் ஆண்டில் இருந்து டாமன்சாரா மக்களவை தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## டாமன்சாரா நகரம்

பெட்டாலிங் ஜெயா மாநகரம் சிலாங்கூர், பெட்டாலிங் மாவட்டத்தில் அமைந்து உள்ள ஒரு நகரம். பெட்டாலிங் ஜெயா பெருநகரத்தின் ஒரு புறநகர்ப் பகுதியாகவும் டாமன்சாரா நகரம் விளங்குகிறது. இந்த நகரத்திற்கு அருகில் ஓடும் டாமன்சாரா நதியின் (*Sungai Damansara*) பெயரால் இந்தப் புறநகர்ப் பகுதி அழைக்கப் படுகிறது.

1974-க்கு முன்னர், டாமன்சாரா என்பது ஒரு முக்கிம். கிள்ளான் மாவட்டத்தின் துணை மாவட்டமாக இருந்தது. சிலாங்கூர் மாநிலத் தலைநகர் சா ஆலாம், சுபாங் ஜெயா, பண்டார் சன்வே, கிளானா ஜெயா, கோத்தா கெமுனிங், புத்ரா அயிட்ஸ் போன்ற பகுதிகள், முன்னர் காலத்தில் டாமன்சாரா துணை மாவட்டத்தின் கட்டுப்பாட்டில் இருந்தன.

இன்றைய நிலையில், டாமன்சாராவின் எல்லை வரையறை பெரிய அளவில் பரந்து விரிந்து உள்ளது. பெட்டாலிங் ஜெயா நகரத்தின் வடக்குப் புறநகர்ப் பகுதி; கெப்போங், சுங்கை பூலோ புறநகர்ப் பகுதிகள்; மற்றும் கிழக்கில் சிகாம்புட் புறநகர்ப் பகுதி; தெற்கில் கிளானா ஜெயா புறநகர்ப் பகுதி போன்ற பல புறநகர்ப் பகுதிகளை உள்ளடக்கி உள்ளது.

## பெட்டாலிங் மாவட்டம்

பெட்டாலிங் மாவட்டம் கிள்ளான் பள்ளத்தாக்கின் நடுவில் அமைந்துள்ளது. இதனால், அண்மைய காலங்களில்  இந்த மாவட்டத்தில் மிகப்பெரிய நகரமயமாக்கல் ஏற்பட்டுள்ளது. 2020-ஆம் ஆண்டின் அதிகாரப் பூர்வமான மக்கள் தொகை கணக்கெடுப்பின் படி 2,298,123 மக்கள் வசிக்கின்றார்கள்.

பெட்டாலிங் மாவட்டம் சுமார் 484.32 கிமீ² பரப்பளவைக் கொண்டுள்ளது. ஏராளமான நகர துணைப் பிரிவுகள், பழைய துணை நிர்வாகங்கள் (முக்கிம்) உள்ளன. இவை அனைத்தும் டாமன்சாரா, சுபாங் மற்றும் பெட்டாலிங் போன்ற ஒரே பெயர்களைப் பகிர்ந்து கொள்கின்றன. பெட்டாலிங் மாவட்டம் 4 முக்கிம் பிரிவுகளாகப் பிரிக்கப்பட்டுள்ளது.

* புக்கிட் ராஜா
* சுங்கை பூலோ
* டாமன்சாரா
* பெட்டாலிங்

## டாமன்சாரா மக்களவை தொகுதி

## டாமன்சாரா மக்களவை தேர்தல் முடிவுகள்

## டாமன்சாரா மக்களவை வேட்பாளர் விவரங்கள்

## மேற்கோள்கள்

## மேலும் காண்க
* டாமன்சாரா
* டாமன்சாரா பெர்டானா
* டாமன்சாரா ஜெயா
* பண்டார் உத்தாமா டாமன்சாரா
* ஆரா டாமன்சாரா
* முத்தியாரா டாமன்சாரா
* கோத்தா டாமன்சாரா

‎

பகுப்பு:சிலாங்கூர் நாடாளுமன்றத் தொகுதிகள்
கருப்புக் கொண்டை பட்டாணிக் குருவி

**கருப்புக் கொண்டை பட்டாணிக் குருவி** (*Black-crested tit*) என்பது புள்ளி இறகு பட்டாணிக் குருவி என்றும் அழைக்கப்படுவது பாரிடே குடும்பத்தைச் சேர்ந்த ஒரு பறவை சிற்றினம் ஆகும். இது முன்பு ஒரு சிற்றினமாக இருந்தது. ஆனால் இப்போது நிலக்கரி பட்டாணிக் குருவியின் துணையினமாகப் பரவலாகக் கருதப்படுகிறது.

## பரவலும் வாழிடமும்
கருப்புக் கொண்டை பட்டாணிக் குருவி இந்தியத் துணைக் கண்டத்தின் வடக்குப் பகுதிகளில் உள்ள ஊசியிலைக் காடுகள் மற்றும் மிதவெப்பக் காடுகளில், முக்கியமாக இமயமலை, ஆப்கானித்தான், பூட்டான், இந்தியா, நேபாளம் மற்றும் பாக்கித்தான் முழுவதும் காணப்படுகிறது.

## வகைப்பாட்டியல்
கருப்புக் கொண்டை பட்டாணிக் குருவி முன்பு நிலக்கரி பட்டாணிக் குருவியின் நெருக்கமாகத் தொடர்புடைய சொந்த இனமாகக் கருதப்பட்டது. ஆனால் இவை இரண்டும் இப்போது ஒத்த குரல்கள் மற்றும் நடத்தையின் அடிப்படையில் பரவலாக ஒத்த இனமாகக் கருதப்படுகின்றன. இது மேற்கு நேபாளத்தில் உள்ள நிலக்கரி பட்டாணிக் குருவி துணையினமான *பெ. அ. எமோடியசு*டன் ஒன்றிணைக்கப்படுகிறது.

## படங்கள்

படிமம்:Spot-winged_Tit_I_IMG_6879.jpg|alt=in Kullu - Manali District of Himachal Pradesh, India|இந்தியாவின் இமாச்சலப் பிரதேசத்தின் குல்லு-மணாலி மாவட்டத்தில்
படிமம்:Spot-winged_Tit_carrying_nesting_material_on_way_to_Fual_Pani_I_IMG_6828.jpg|alt=carrying nesting material in Kullu - Manali District of Himachal Pradesh, India|இந்தியாவின் இமாச்சலப் பிரதேசத்தின் குலு மணாலி மாவட்டத்தில் கூடு கட்டும் பொருட்களை எடுத்துச் செல்லும் போது
படிமம்:Spot_winged_Tit-_carrying_feed_for_chicks_I_IMG_3912.jpg|alt=carrying feed for chicks in Kullu - Manali District of Himachal Pradesh, India|இந்தியாவின் இமாச்சலப் பிரதேசத்தின் குலு மணாலி மாவட்டத்தில் குஞ்சுகளுக்கான தீவனத்தை எடுத்துச் செல்லும் போது


## மேற்கோள்கள்

பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
பகுப்பு:இந்தியப் பறவைகள்
தெ. ம. பொ. மகாதேவன்

**தெல்லியாவரம் மகாதேவன் பொன்னம்பலம் மகாதேவன்** (*Telliyavaram Mahedevan Ponnambalam Mahedeavan*) (24 ஆகத்து 1911&#x2D; நவம்பர் 1983)  என்பவர் ஓர் இந்திய எழுத்தாளர், தத்துவஞானி மற்றும் அத்வைத அறிஞர் ஆவார். இவர் சென்னைப் பல்கலைக்கழகத்தில் தத்துவப் பேராசிரியராக பணியாற்றியுள்ளார். இவரது முனைவர் பட்ட ஆய்வறிக்கை "அத்வைதாவின் தத்துவம்" என்ற தலைப்பிலிருந்தது.

## மேற்கோள்கள்

பகுப்பு:தமிழறிஞர்கள்
பகுப்பு:1983 இறப்புகள்
பகுப்பு:1911 பிறப்புகள்
தி. சூ. மகாதேவன்

**திருப்பூணித்துறை சூரிநாராயனன் மகாதேவன்** (*Thrippunithura Surinarayanan Mahadevan*) **டி. எஸ். மகாதேவன்** என்று அழைக்கப்படுபவர், 1979 முதல் 1987 வரை கேரளாவிற்காக 19 முதல் தரப் போட்டிகளில் விளையாடிய இந்திய துடுப்பாட்ட வீரர் ஆவார். 1985-86 ரஞ்சி கோப்பை போட்டியில் 18 இலக்குகளை வீழ்த்தி கேரளாவுக்கு அதிக விக்கெட் வீழ்த்திய வீரராக இருந்தார். ஐதராபாத்து எதிராக 108 ஓட்டங்களுக்கு 8 இலக்குகளை வீழ்த்தியதன் மூலம் சிறந்த ஆட்டத்தினை வெளிப்படுத்தினார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1957 பிறப்புகள்
பகுப்பு:கேரள விளையாட்டு வீரர்கள்
பெரிபரசு

***பெரிபரசு*** (*Periparus*) என்பது பட்டாணிக் குருவிக் குடும்பத்தைச் சேர்ந்த பறவைகளின் பேரினமாகும். இந்த பேரினத்தில் உள்ள பறவைகள் முன்பு பரசு பேரினத்தில் வைக்கப்பட்டது. பின்னர் 2005ஆம் ஆண்டில் விரிவான மூலக்கூறு இனவரலாறு பகுப்பாய்வு வெளியிடப்பட்டதைத் தொடர்ந்து *பெரிபரசு* எனும் புதிய பேரினத்திற்கு மாற்றப்பட்டன. 1884ஆம் ஆண்டில் பெல்ஜிய இயற்கை ஆர்வலர் எட்மண்ட் டி செலிசு லாங்சாம்ப்சால் நிலக்கரி பட்டாணிக் குருவியினை உள்ளடக்கிய *பரசு* பேரினத்தின் துணைபேரினத்திற்கு *பெரிபரசு* என்ற பெயர் அறிமுகப்படுத்தப்பட்டது. இந்தப் பேரினத்தின் பெயர், பண்டைக் கிரேக்க பெரி மற்றும் *பரசு* பேரினப் பெயர் சேர்த்து உருவாக்கப்பட்டது.

இந்த பேரினத்தில் பின்வரும் சிற்றினங்கள் உள்ளனஃ 

*பெரிபரசு* சிற்றினங்கள் அனைத்தும் ஆசியாவில் காணப்படுகின்றன. ஐரோப்பா மற்றும் வட ஆபிரிக்காவிலும் நிலக்கரி பட்டாணிக் குருவி பரவலாகக் காணப்படுகிறது. இந்த பறவைகள் வெள்ளை கன்னங்களைக் கொண்டுள்ளன, பெரும்பாலானவை ஒரு வளைந்த தலையைக் கொண்டுள்ளன.

## மேற்கோள்கள்

* Del Hoyo, J.; Elliot, A. & Christie D. (editors). (2007). Handbook of the Birds of the World. Volume 12: Picathartes to Tits and Chickadees. Lynx Edicions. ISBN (identifier)&nbsp;

பகுப்பு:பறவைப் பேரினங்கள்
பகுப்பு:ஐரோவாசியப் பறவைகள்
பகுப்பு:இந்தியப் பறவைகள்
மஞ்சள் வயிற்றுப் பட்டாணிக் குருவி

**மஞ்சள் வயிற்றுப் பட்டாணிக் குருவி** (*Yellow-bellied tit-பர்தாலிப்பரசு வென்சுடுலசு*) என்பது பாரிடே குடும்பத்தைச் சேர்ந்த ஒரு பறவை சிற்றினம் ஆகும். இந்த சிற்றினம் குறித்து முதன்முதலில் 1870இல் இராபர்ட் சுவின்கோ விவரித்தார்.

## வாழிடம்
மஞ்சள் வயிற்றுப் பட்டாணிக் குருவி சீனாவில் மட்டும் காணப்படும் ஓர் அகணிய உயிரி ஆகும். இதன் இயற்கையான வாழிடம் மிதவெப்பமண்டல காடுகள் மற்றும் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மஞ்சள் வயிற்றுப் பட்டாணி ஆண் குருவிகள் மிகவும் பிராந்தியமானவை, ஆனால் இவை அண்டைப் பகுதி குருவிகளுக்கு பரசுபர மரியாதை செலுத்துகின்றன. பறவைகள் ஒவ்வொன்றும் அதற்குரிய வாழிடப் நிலப்பரப்பை மதித்து நட்பைப் பராமரிக்க விரும்புவதால் இது "அன்பான எதிரி" விளைவு என்று அழைக்கப்படுகிறது.

## மேற்கோள்கள்

## வெளி இணைப்புகள்

* Yellow-bellied tit at the Internet Bird Collection

பகுப்பு:சீனப் பறவைகள்
பகுப்பு:அகணிய உயிரிகள்
சா ஆலாம் மக்களவைத் தொகுதி

**சா ஆலாம் மக்களவை தொகுதி** (மலாய்: *Kawasan Persekutuan Shah Alam*; ஆங்கிலம்: *Shah Alam Federal Constituency*; சீனம்: 白沙罗国会议席) என்பது மலேசியா, சிலாங்கூர், பெட்டாலிங் மாவட்டம்; கிள்ளான் மாவட்டம் ஆகிய மாவட்டங்களில் அமைந்துள்ள ஒரு மக்களவை தொகுதி (**P108**) ஆகும்.

சா ஆலாம் மக்களவை தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில் 1959-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.

அத்துடன் 1959-ஆம் ஆண்டில் இருந்து சா ஆலாம் மக்களவை தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## சா ஆலாம் மாநகரம்

பெட்டாலிங் ஜெயா மாநகரம் சிலாங்கூர், பெட்டாலிங் மாவட்டத்தில் அமைந்து உள்ள ஒரு நகரம். பெட்டாலிங் ஜெயா பெருநகரத்தின் ஒரு புறநகர்ப் பகுதியாகவும் டாமன்சாரா நகரம் விளங்குகிறது. இந்த நகரத்திற்கு அருகில் ஓடும் டாமன்சாரா நதியின் (*Sungai Damansara*) பெயரால் இந்தப் புறநகர்ப் பகுதி அழைக்கப் படுகிறது.

1974-க்கு முன்னர், சா ஆலாம் என்பது கிள்ளான் மாவட்டத்தின் துணை மாவட்டமாக இருந்தது. சிலாங்கூர் மாநிலத் தலைநகரான சா ஆலாம், சுபாங் ஜெயா, பண்டார் சன்வே, கிளானா ஜெயா, கோத்தா கெமுனிங், போன்ற பகுதிகள், முன்னர் காலத்தில் டாமன்சாரா துணை மாவட்டத்தின் கட்டுப்பாட்டில் இருந்தன.

இன்றைய நிலையில், சா ஆலாம் மாநகரத்தின் எல்லை வரையறை பெரிய அளவில் உள்ளது. பெட்டாலிங் ஜெயா நகரத்தின் வடக்குப் புறநகர்ப் பகுதி; கெப்போங், சுங்கை பூலோ புறநகர்ப் பகுதிகள்; மற்றும் கிழக்கில் சிகாம்புட் புறநகர்ப் பகுதி; தெற்கில் கிளானா ஜெயா புறநகர்ப் பகுதி போன்ற பல புறநகர்ப் பகுதிகளை உள்ளடக்கி உள்ளது.

## கிள்ளான் மாவட்டம்
கிள்ளான் மாவட்டம் சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் கோலா சிலாங்கூர் மாவட்டம்; தெற்கில் கோலா லங்காட் மாவட்டம்; கிழக்கில் பெட்டாலிங் மாவட்டம்; ஆகிய மூன்று மாவட்டங்கள் உள்ளன. இந்த மாவட்டத்தின் முக்கிய நகரம் கிள்ளான். மற்ற நகரங்கள் கிள்ளான் துறைமுகம், பண்டமாரான், காப்பார், மேரு மற்றும் பண்டார் சுல்தான் சுலைமான்.

இந்த மாவட்டம் கிள்ளான் மற்றும் காப்பார் என இரண்டு முக்கிம்களாகப் பிரிக்கப்பட்டு உள்ளது. கிள்ளான் ஆறு இந்த மாவட்டத்தின் வழியாகப் பாய்ந்து கோலா கிள்ளான் துறைமுகத்திற்கு அருகில் முடிவு அடைகின்றது. மேலும் இந்த மாவட்டத்தின் கடல் பகுதிகளில் கிள்ளான் தீவு; இண்டா தீவு; செட் மாட் ஜின் தீவு; நண்டு தீவு; தெங்கா தீவு; ரூசா தீவு; செலாட் கெரிங் தீவு; பிந்து கெடோங் தீவு போன்ற தீவுகள் உள்ளன.

## சா ஆலாம் மக்களவை தொகுதி

## சா ஆலாம் மக்களவை தேர்தல் முடிவுகள்

## சா ஆலாம் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* சா ஆலாம்
* பத்து தீகா 
* கிள்ளான்
* கோத்தா கெமுனிங்
* கிள்ளான் துறைமுகம்
* டாமன்சாரா

‎

பகுப்பு:சிலாங்கூர் நாடாளுமன்றத் தொகுதிகள்
பர்தாலிப்பரசு

**பர்தாலிப்பரசு** (*Pardaliparus*) என்பது பட்டாணிக் குருவிக் குடும்பத்தைச் சேர்ந்த பறவைகளின் பேரினமாகும். இந்த பேரினத்தின் சிற்றினங்கள் முன்பு பரசு பேரினத்தில் சேர்க்கப்பட்டன. ஆனால் 2013ஆம் ஆண்டில் விரிவான மூலக்கூறு இனவரலாறு பகுப்பாய்வு வெளியிடப்பட்டதைத் தொடர்ந்து *பரசு* பேரினம் பல புதிய பேரினங்களாகப் பிரிக்கப்பட்டபோது பர்தாலிபசுக்கு மாற்றப்பட்டன.

இந்த பேரினத்தில் பின்வரும் சிற்றினங்கள் உள்ளன.

மஞ்சள் வயிறு பட்டாணிக் குருவி சீனாவில் வாழ்கிறது, மற்ற இரண்டு சிற்றினங்கள் பிலிப்பீன்சில் வாழ்கின்றன.

## மேற்கோள்கள்

* Gill, Frank B.; Slikas, Beth; and Sheldon, Frederick H. (2005): Phylogeny of titmice (Paridae): II. Species relationships based on sequences of the mitochondrial cytochrome-*b* gene. *Auk* **122**: 121–143. DOI: 10.1642/0004-8038(2005)122[0121:POTPIS]2.0.CO;2 HTML abstract
* 

பகுப்பு:பறவைப் பேரினங்கள்
பகுப்பு:ஆசியப் பறவைகள்
சிவாங்கி வர்மா

**சிவாங்கி வர்மா** (*Shivangi Verma*) (பிறப்பு:ஆகஸ்ட் 24) ஒரு இந்திய நடிகை   ஆவார். இவர் முக்கியமாக இந்தி சோப் ஓபராக்கள் மற்றும் தொலைக்காட்சி விளம்பரங்களில் தோன்றியுள்ளார். சோனி பாலில் ஒளிபரப்பான *ஹமாரி சகோதரி தீதி* என்ற தொலைக்காட்சி நிகழ்ச்சியில் மெஹர் என்ற கதாபாத்திரத்தில் நடித்ததற்காகவும், சப் டிவி *பீவி அவுர் மெயின்* என்ற தொலைக்காட்சியில் மாயா என்ற கதாபாத்திரத்தில் நடித்ததற்காகவும் அவர் அறியப்படுகிறார்.

## தனிப்பட்ட வாழ்க்கை
சிவாங்கி வர்மா 1994 ஆகஸ்ட் 24 அன்று புது தில்லியில் பிறந்தார். புதுதில்லியில் உள்ள வசந்த் குஞ்சில் உள்ள *ரியான் இன்டர்நேஷனல்* பள்ளியில் தனது பள்ளிப்படிப்பை முடித்துள்ளார்.

## திரைப்படவியல்

### தொலைக்காட்சி

## மேற்கோள்கள்

பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:1994 பிறப்புகள்
பகுப்பு:வாழும் மக்கள்
மழலையர் ஊட்டச்சத்துத் திட்டம்

**மழலையர் ஊட்டச்சத்துத் திட்டம்** (*Balwadi Nutrition Programme*) என்பது கிராமப்புறங்களில் 3 முதல் 6 வயதுக்குட்பட்ட குழந்தைகளுக்கு மழலையருக்கான ஊட்டச்சத்து உணவு வழங்குவதற்காக இந்திய அரசால் தொடங்கப்பட்ட ஒரு சுகாதார மற்றும் கல்வித் திட்டமாகும்.

இந்தத் திட்டம் 1970 ஆம் ஆண்டில் இந்திய அரசின் சமூக நலத் துறையின் கீழ் தொடங்கப்பட்டது. இந்தத் திட்டத்தை செயல்படுத்த இந்தியக் குழந்தைகள் நல குழுமம் உட்பட நான்கு தேசிய அளவிலான அமைப்புகளுக்கு மானியங்கள் வழங்கப்படுகின்றன. இந்த உணவு ஒரு நாளைக்கு ஒரு குழந்தைக்கு 300 கிலோகலோரி ஆற்றலையும் 10 கிராம் புரதத்தையும் வழங்குகிறது.ஒருங்கிணைந்த குழந்தைகள் மேம்பாட்டு சேவைகள் திட்டம் செயல்படுத்தப்பட்டதால் மழலையர் ஊட்டச்சத்துத் திட்டம் படிப்படியாக விலக்கிக்கொள்ளப்பட்டு விட்டது. 

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:இந்தியாவில் சுகாதாரத் திட்டங்கள்
சப்பானியப் பட்டாணிக் குருவி

**சப்பானியப் பட்டாணிக் குருவி** (*Japanese tit-பரசு மைனர்*), ஓரியண்டல் பட்டாணிக் குருவி என்றும் அழைக்கப்படுகிறது. இது கூரில் தீவுகள் உட்பட அமுர் ஆற்றுப் பகுதிக்கு அப்பால் சப்பான் மற்றும் உருசியா தூரக் கிழக்கில் இதேபோன்ற சாம்பற் சிட்டிற்கு மாற்றுப் பாசாரின் பறவையாகும். சமீப காலம் வரை, இந்த சிற்றினம் பெரும் பட்டாணிக் குருவி (*[[சாம்பற் சிட்டு|பரசு மேஜர்]]*) துணையினமாக வகைப்படுத்தப்பட்டது. ஆனால் ஆய்வுகள் உருசிய தூரக் கிழக்கில் இரண்டு சிற்றினங்களும் ஒன்றுக்கொன்று அல்லது அடிக்கடி கலப்பு இல்லாமல் இணைந்து வாழ்கின்றன என்று சுட்டிக்காட்டுகின்றன.

மார்ச் 2016இல் தோஷிதகா சுசுகி மற்றும் பலரின் ஆய்வுக் காரணமாகச் செய்தித்தாள்களில் இந்த சிற்றினம் குறித்து தலைப்புச் செய்திகள் வெளிவந்தன. இப்பறவை அழைப்புகளில் கலப்பு தொடரியல் பற்றிய சோதனை ஆதாரங்களை இவர்கள் கண்டறிந்ததாக *நேச்சர் கம்யூனிகேசன்* ஆய்விதழ் ஆய்வறிக்கை வெளியிட்டது. இது மனிதரல்லாத விலங்குகளில் இந்த வகை தொடரியலுக்கான முதல் சான்றைக் குறிக்கிறது. வில்லோ பட்டாணிக் குருவி, சப்பானியப் பட்டாணிக் குருவியின் ஆட்சேர்ப்பு அழைப்பிற்குப் பதிலளிக்கும் என்பதை இவர்கள் நிரூபித்தனர். ஆனால் இது சரியான எச்சரிக்கை மற்றும் ஆட்சேர்ப்பு வரிசையில் சப்பானியப் பட்டாணிக் குருவியின் எச்சரிக்கை அழைப்பைப் பின்பற்றும் வரை மட்டுமே எனத் தெரிவித்தனர்.

## மேற்கோள்கள்

## வெளி இணைப்புகள்

* Japanese tit  at Avibase

பகுப்பு:யப்பானியப் பறவைகள்
பகுப்பு:கிழக்காசியப் பறவைகள்
கோலா லங்காட் மக்களவைத் தொகுதி

**கோலா லங்காட் மக்களவை தொகுதி** (மலாய்: *Kawasan Persekutuan Kuala Langat*; ஆங்கிலம்: *Kuala Langat Federal Constituency*; சீனம்: 瓜拉冷岳国会议席) என்பது மலேசியா, சிலாங்கூர், கோலா லங்காட் மாவட்டத்தில் அமைந்துள்ள ஒரு மக்களவை தொகுதி (**P112**) ஆகும்.

கோலா லங்காட் மக்களவை தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில் 1959-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.

அத்துடன் 1959-ஆம் ஆண்டில் இருந்து கோலா லங்காட் மக்களவை தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## பந்திங் நகரம்

பந்திங் நகரம், சிலாங்கூர், கோலா லங்காட் மாவட்டத்தின் தலைப்பட்டணம் ஆகும். சிலாங்கூரின் முன்னாள் அரச நகரமான ஜுக்ரா, பந்திங் நகரத்திற்கு அருகில் அமைந்து உள்ளது. இந்த நகருக்கு மிக அருகில் மோரிப் கடற்கரைகள் உள்ளன.

1950-ஆம் ஆண்டுகளில் பந்திங் சுற்று வட்டாரங்களில் நிறைய ரப்பர் தோட்டங்கள்; தென்னை தோட்டங்கள்; காபி தோட்டங்கள் இருந்தன. அவற்றுள் தமிழர்கள் அதிகமாக வாழ்ந்தார்கள். 1882-ஆம் ஆண்டில் பந்திங், ஜுக்ரா பகுதிகளில் பெர்மாத்தாங் தோட்டம் உருவாக்கப் பட்டது. முதலில் இது ஒரு வாழைத் தோட்டம் ஆகும். பின்னர் ஆமணக்கு தோட்டம்; அதன் பின்னர் காபி பயிர்த் தோட்டம். அதற்கு அடுத்து தென்னைத் தோட்டமாக மாறியது. இந்தத் தோட்டத்திற்குத் தமிழர்கள் ஒப்பந்த தொழிலாளர்களாகக் கொண்டு வரப் பட்டார்கள்.

## கோலா லங்காட் மாவட்டம்

கோலா லங்காட் மாவட்டம் சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் பெட்டாலிங் மாவட்டம், கிள்ளான் மாவட்டம்; தெற்கில் சிப்பாங் மாவட்டம் ஆகிய மாவட்டங்கள் உள்ளன.. கோலா லங்காட் மாவட்டத்தின் முக்கிய நகரங்கள்: பந்திங்; ஜுக்ரா; தெலுக் டத்தோ; மோரிப் மற்றும் கேரி தீவு. கோலா லங்காட் மாவட்டம் எண்ணெய் பனை வேளாண்மைக்கு முக்கியத்துவம் வழங்கும் மாவட்டமாகும்.

## கோலா லங்காட் மக்களவை தொகுதி

## கோலா லங்காட் மக்களவை தேர்தல் முடிவுகள்

## கோலா லங்காட் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* பந்திங்
* ஜுக்ரா 
* தெலுக் டத்தோ
* மோரிப்
* கேரி தீவு

‎

பகுப்பு:சிலாங்கூர் நாடாளுமன்றத் தொகுதிகள்
எச்செலான் பாசறை

**எச்செலோன் பாசறை** (*Echelon Barracks*) என்பது இலங்கையின் கொழும்பில் கொழும்பு கோட்டையில் பிரித்தானியர் ஆட்சிக் காலத்தில் இருந்த ஒரு இராணுவப் பாசறை ஆகும். விடுதலைக்குப் பிறகு இது புதிதாக உருவாக்கப்பட்ட இலங்கை இராணுவத்தின் வசம் வந்தது.

## வரலாறு
பத்தொன்பதாம் நூற்றாண்டின் பிற்பகுதியில் பிரித்தானிய இலங்கையின்  இராணுவப் படையின் தலைமையகமாக இது கட்டப்பட்டது. இந்த முகாம் இரண்டு-அடுக்கு பாசறைத் தொகுதிகளால் ஆனது. இது பரந்த வராந்தாக்கள், பல கால்பந்து, ஆக்கி ஆடுகளங்களுடன் போதுமான பெரிய அணிவகுப்பு மைதானத்தைக் கொண்டதாக  உருவாக்கப்பட்டது. இதன் அணிவகுப்பு மைதானம் எச்செலோன் சதுக்கம் என்ற பெயரைப் பெற்றது. அது  அப்போதைய பழைய நாடாளுமன்றத்தை (இப்போதய ஜனாதிபதி செயலகம்) ஒட்டியுள்ளது. இது 1963 வரை இலங்கை பீரங்கிப் படையணியின் தலைமையகமாக இருந்தது. 1970 களின் முற்பகுதியில், வணிக வளர்ச்சிக்குத் தோதாக படைமுகாம் இடிக்கப்பட்டது.

1997 முதல் கொழும்பு உலக வர்த்தக மையம் எச்சலான் சதுக்கத்தில் உள்ளது.

## மேற்கோள்கள்

## வெளி இணைப்புகள்
*1941-1945 Eastern Travels Part 4 by cjcallis, BBC

பகுப்பு:இலங்கை இராணுவத் தளங்கள்
பகுப்பு:Coordinates on Wikidata
பகுப்பு:கொழும்பிலுள்ள அரசு கட்டடங்கள்
ச. நரசிம்மன்

**ச. நரசிம்மன்** (*C. Narasimhan*) ஓர் இந்திய வணிகர் மற்றும் அரசியல்வாதி ஆவார். பெங்களூருவை தலைமையிடமாகக் கொண்ட ராசி குழும நிறுவனங்களின் தலைமை நிர்வாக இயக்குநர் ஆவார். 1978-இல் இக்குழும நிறுவனங்களை நிறுவினார்.

1996-இல் நடந்த 11ஆவது மக்களவைத் தேர்தலில் கிருஷ்ணகிரி மக்களவைத் தொகுதியில் தமிழ் மாநில காங்கிரசு சார்பாக போட்டியிட்டு  நாடாளுமன்ற உறுப்பினர் ஆனார்.
 இவரை 2024 பாராளுமன்றத் தேர்தலில் கிருஷ்ணகிரி மக்களவைத் தொகுதியின் வேட்பாளராக பாரதிய ஜனதா கட்சி தேர்வு செய்தது. இவர் எழுதிய *சமூக புதுமையாளார்* (Social Innovator) என்ற புத்தகத்தை 2014 இல் பிரதமர் மோடி வெளியிட்டார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:கிருட்டிணகிரி மாவட்ட மக்கள்
பகுப்பு:தமிழ் மாநில காங்கிரசு அரசியல்வாதிகள்
சிப்பாங் மக்களவைத் தொகுதி

**சிப்பாங் மக்களவை தொகுதி** (மலாய்: *Kawasan Persekutuan Sepang*; ஆங்கிலம்: *Sepang Federal Constituency*; சீனம்: 瓜拉冷岳国会议席) என்பது மலேசியா, சிலாங்கூர், சிப்பாங் மாவட்டத்தில் அமைந்துள்ள ஒரு மக்களவை தொகுதி (**P113**) ஆகும்.

சிப்பாங் மக்களவை தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில் 1959-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.

1959-ஆம் ஆண்டில் இருந்து சிப்பாங் மக்களவை தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## சாலாக் திங்கி நகரம்

சாலாக் திங்கி நகரம், சிலாங்கூர், சிப்பாங் மாவட்டத்தில் உள்ள ஒரு நகரம். கோலாலம்பூர் பன்னாட்டு வானூர்தி நிலையத்தில் இருந்து 13 கி.மீ.; கோலாலம்பூர் மாநகரில் இருந்து 53 கி.மீ. சிரம்பான் மாநகரில் இருந்து 37 கி.மீ. தொலைவில் உள்ளது.

வானூர்தி நிலையத்திற்கு அருகாமையில் இருப்பதால், சாலாக் திங்கி நகரத்தை ‘வானூர்தி நிலைய நகரம்’ *(Airport City)* என்றும் அழைப்பதும் உண்டு.

இந்த நகரம் நெகிரி செம்பிலான் மாநிலத்தின் நீலாய் நகரில் இருந்து கோலாலம்பூர் பன்னாட்டு வானூர்தி நிலையத்திற்கு செல்லும் வழியில் உள்ளது. சிப்பாங் மாவட்டத்தின் நிர்வாக மையம் இந்த நகரில் அமைக்கப்பட்டு உள்ளது.

## சிப்பாங் மாவட்டம்
சிப்பாங் மாவட்டம், சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் பெட்டாலிங் மாவட்டம்; மேற்கில் கோலா லங்காட் மாவட்டம்; வட மேற்கில் கிள்ளான் மாவட்டம்; கிழக்கில் உலு லங்காட் மாவட்டம்; ஆகிய நான்கு மாவட்டங்கள் அமைந்து உள்ளன. இதன் தலைநகரம் சாலாக் திங்கி.

மலேசியாவில் பிரபலமான ’சிலிக்கான் பள்ளத்தாக்கு’ என்று அழைக்கப்படும் சைபர்ஜெயா (Cyberjaya) நகரம், இந்தச் சிப்பாங் மாவட்டத்தில் தான் அமைந்து உள்ளது. உலு லங்காட் மாவட்டம் மற்றும் கோலா லங்காட் மாவட்டம் ஆகிய மாவட்டங்களில் இருந்து, 1975 சனவரி மாதம் முதலாம் தேதி, சிப்பாங் மாவட்டம் உருவாக்கப்பட்டது. 2005-ஆம் ஆண்டில் இந்த மாவட்டம் சிப்பாங் நகராட்சி தகுதியைப் பெற்றது.

## சிப்பாங் மக்களவை தொகுதி

## சிப்பாங் மக்களவை தேர்தல் முடிவுகள்

## சிப்பாங் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* சாலாக் திங்கி
* சுங்கை பீலேக் 
* டெங்கில்
* தஞ்சோங் சிப்பாட்

‎

பகுப்பு:சிலாங்கூர் நாடாளுமன்றத் தொகுதிகள்
நியோடிமியம்(III) சல்பைடு

**நியோடிமியம்(III) சல்பைடு**  (*Neodymium(III) sulfide*) என்பது Nd2S3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் கந்தகமும் சேர்ந்து இச்சேர்மம் உருவாகிறது. இச்சேர்மத்தில் இரண்டு நியோடிமியம் அணுக்கள் +3 என்ற ஆக்சிசனேற்ற நிலையிலும் மூன்று கந்தக அணுக்கள் +2 என்ற ஆக்சிசனேற்ற நிலையிலும் காணப்படுகின்றன. மற்ற அருமண் சல்பைடுகளைப் போலவே, நியோடிமியம்(III) சல்பைடும் உயர் செயல்திறன் கொண்ட கனிம நிறமியாகப் பயன்படுத்தப்படுகிறது.

## தயாரிப்பு
நியோடிமியமும் கந்தகமும் சேர்ந்து நேரடியாக வினைபுரிவதால் நியோடிமியம்(III) சல்பைடு உருவாகிறது.

: 2Nd + 3S → Nd2S3

நியோடிமியம் ஆக்சைடை ஐதரசன் வாயு முன்னிலையில் ஐதரசன் சல்பைடுடன் 1450 பாகை செல்சியசு வெப்பநிலையில் வினைபுரியச் செய்வதன் மூலமும் இதை தயாரிக்கலாம்:

: Nd2O3 + 3 H2S → Nd2S3 + 3 H2O

## பண்புகள்
நியோடிமியம்(III) சல்பைடு மூன்று வடிவங்களில் கிடைக்கிறது.  α-வடிவம் செஞ்சாய்சதுரப் படிக அமைப்பைக் கொண்டுள்ளது, β வடிவம் நாற்கோண  படிக அமைப்பைக் கொண்டுள்ளது. மற்றும் γ வடிவம் கனசதுரப் படிக அமைப்பில் வெளிர்பச்சை நிற திண்மமாகக் காணப்படுகிறது. வெற்றிடத்தில் 1650 °செல்சியசு வெப்பநிலையில் γ வடிவ நியோடிமியம்(III) சல்பைடு சிதைந்து நியோடிமியம் மோனோசல்பைடை உருவாக்குகிறது. 

நியோடிமியம்(III) சல்பைடு  அதிக உருகுநிலை கொண்டதாகும்.  மேலும் இது பல பல்லுருவ  வடிவங்களையும் கொண்டுள்ளது. இதனால் படிகவளர்ச்சி  கடினமாகும். வெப்பமடையும் போது, நியோடிமியம்(III) சல்பைடு கந்தக அணுக்களை இழக்கிறது.  Nd2S3 மற்றும் Nd3S4 சேர்மங்களுக்கு  இடையில் வெவ்வேறு சேர்மங்களாக மாற்றமடைகிறது.  நியோடிமியம்(III) சல்பைடு  ஒரு மின் கடத்தாப் பொருளாகும்.
## மேலும் காண்க
* நியோடிமியம்
* கந்தகம்
* இலந்தனைடு

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:செசுகியு சல்பைடுகள்
வெண்ணிறகு கருப்பு பட்டாணிக் குருவி

**வெண்ணிறகு கருப்பு பட்டாணிக் குருவி** (*White-winged black tit-மெலனிபரசு லுகோமீல்சு*) என்பது பாரிடே குடும்பத்தைச் சேர்ந்த ஒரு குருவி வரிசை பறவை சிற்றினம் ஆகும். இது **வெள்ளை இறக்கை** பட்டாணிக் குருவி, இருண்ட கண் பட்டாணிக் குருவி அல்லது **வடக்கு கருப்பு பட்டாணிக் குருவி** என்றும் அழைக்கப்படுகிறது. இந்த சிற்றினம் முதன்முதலில் 1840ஆம் ஆண்டில் எட்வர்ட் ரூபெல் என்பவரால் விவரிக்கப்பட்டது.

## விளக்கம்
இது வெள்ளை இறக்கை திட்டுடன் கருப்பு நிறத்தில் காணப்படும். ஆனால் இது வடக்கு வெந்தோள்பட்டை பட்டாணிக் குருவியிலிருந்து (*மெலனிபரசு கினென்சிசு*) வேறுபடுகிறது. இது சில நேரங்களில் இருண்ட கண் கொண்டதாகக் கருதப்படுகிறது.

## பரவல்
இது மத்திய ஆப்பிரிக்காவில், மேற்கில் அங்கோலா முதல் கிழக்கில் எத்தியோப்பியா வரை காணப்படுகிறது. இதில் இரண்டு துணையினங்கள் உள்ளன.

* *மெ. லு.* *லுகோமெலாசு* உருப்பெல், 1840-எத்தியோப்பியா, எரித்திரியா, சூடான் மற்றும் தெற்கு சூடான்
* மெ. லு. இன்சைனிசு கபானிசு, 1880-ஆப்பிரிக்கப் பூமத்திய ரேகை முதல் தெற்கு துணை வெப்பமண்டலப் பகுதி

## வகைப்பாட்டியல்
வெள்ளை இறக்கை கருப்பு பட்டாணிக் குருவி முன்பு *[[பரசு (பறவை)|பரசு]]* பேரினத்தில் வைக்கப்பட்டது. ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் தனித்துவமான உயிரிக்கிளையினை உருவாக்கிய பின்னர் மெலனிபரசுக்கு மாற்றப்பட்டது.

## மேற்கோள்கள்

* 

## வெளி இணைப்புகள்

* 
* Data related to M. leucomelas at Wikispecies
* Sound recordings, xeno-canto

பகுப்பு:சகாரா கீழமை ஆப்பிரிக்கப் பறவைகள்
அ. ப. முருகானந்தம்

**அ.ப. முருகானந்தம்** (A.P.Muruganandham) ஓர் இந்திய அரசியல்வாதி ஆவார். 2014 முதல் 2021 வரை பாரதிய ஜனதா கட்சியின் அகில இந்திய துணைத் தலைவராக இருந்தார். இவரை 2024 பாராளுமன்ற தேர்தலில் திருப்பூர் பாராளுமன்றத் தொகுதியின் வேட்பாளராக பாரதிய ஜனதா கட்சி தேர்வு செய்தது.

## அரசியல் வாழ்க்கை
1996-ஆம் ஆண்டு பாஜகவில் தன்னை இணைத்து கொண்டு 1998 ஆம் ஆண்டு இளைஞரணி மண்டல தலைவர், மாவட்ட பொது செயலாளர், மாநில பொது செயலாளர், தேசிய பொது செயலாளர் மற்றும் இரண்டு முறை தேசிய இளைஞரணி துணை தலைவர் போன்ற பல பதவிகளை பெற்றவர்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
கார்ப் பட்டாணிக் குருவி

[thumb|[நமீபியா|நமீபியாவில் கார்ப் பட்டாணிக் குருவி]]
**கார்ப் பட்டாணிக் குருவி** (*Carp 's Tit*) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். சில வகைப்பாட்டியலாளர்கள் இதைக் கருப்பு பட்டாணிக் குருவியின் துணையினமாகக் கருதுகின்றனர். இது நமீபியாவின் புன்னில வனப்பகுதிகள் மற்றும் தெற்கு அங்கோலாவின் மோபேன் வனப்பகுதிகள் முழுவதும் காணப்படுகிறது.

இதன் பெயர் ஒலிம்பிக் மாலுமியும் பறவையியலாளருமான பெரெண்ட் கார்ப்பினை (1901-1966) நினைவுகூருகிறது.

கார்ப் பட்டாணிக் குருவி முன்பு *[[பரசு (பறவை)|பரசு]]* பேரினத்தில் உள்ள பல சிற்றினங்களில் ஒன்றாக இருந்தது. ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் சிற்றினங்களின் தனித்துவமான உயிரிக் கிளையினை உருவாக்கிய மெலனிபரசு பேரினத்திற்கு மாற்றப்பட்டது.

## மேற்கோள்கள்

## வெளி இணைப்புகள்

* (Carp's tit = ) Carp's black tit - Species text in The Atlas of Southern African Birds.

பகுப்பு:தெற்கு ஆப்பிரிக்கப் பறவைகள்
வெண்வயிற்றுப் பட்டாணிக் குருவி

**வெண்வயிற்றுப் பட்டாணிக் குருவி** (*White-bellied tit*-*மெலனிபரசு அல்பிவெண்ட்ரிசு*) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். இது கமரூன், கென்யா, நைஜீரியா, தெற்கு சூடான், தன்சானியா மற்றும் உகாண்டாவில் காணப்படுகிறது. இதன் இயற்கையான வாழ்விடங்கள் மிதவெப்ப மண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

வெண்வயிற்று பட்டாணிக் குருவி முன்பு *[[பரசு (பறவை)|பரசு]]* பேரினத்தில் உள்ள பல சிற்றினங்களில் ஒன்றாகும். ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் உறுப்பினர்கள் ஒரு தனித்துவமான உயிரிக்கிளையினை உருவாக்கிய பின்னர் மெலனிபரசு பேரினத்திற்கு மாற்றப்பட்டது.
இடது|thumb|நைரோபி தேசிய அருங்காட்சியகத்தில் உள்ள மாதிரி

## மேற்கோள்கள்

பகுப்பு:சகாரா கீழமை ஆப்பிரிக்கப் பறவைகள்
ஜிம் பிரவுனர்

**ஜிம்மி லீ பிரவுனர்** (*Jimmie Lee Browner*, 4 திசம்பர் 1955 – 6 மார்ச்சு 2024) அமெரிக்க தொழில்முறை காற்பந்து வீரராவார். இவர் தேசியக் கால்பந்து லீக் (என். எஃப். எல்.) சின்சினாட்டி பெங்கல்சு அணிக்காக தற்காப்பு வீரராக இருந்தார். இவர் நோட்ரே டேம் பைஃட்டிங் ஐரிஷ் அணிக்காக கல்லூரிக் காற்பந்து விளையாடினார். இவரது சகோதரர்களான ரோஸ், ஜோயி, கீத் ஆகியோரும் என்எப்எல் வீரர்களாக இருந்தனர். பிரவுனர் 2024 மார்ச் 6 அன்று தனது 68 வயதில் இறந்தார்.

## மேற்கோள்கள்

பகுப்பு:2024 இறப்புகள்
பகுப்பு:1955 பிறப்புகள்
பகுப்பு:அமெரிக்கக் காற்பந்தாட்ட வீரர்கள்
அஜய் குமார் யாதவ்

**அஜய் குமார் யாதவ்** (*Ajay Kumar Yadav*) ஒரு இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020ஆம் ஆண்டில் இராச்டிரிய ஜனதா தளத்தின் வேட்பாளராக அத்ரி சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். இவரின் தாயார் (குந்தி யாதவ்) பீகார் சட்டமன்ற உறுப்பினராக இரண்டு முறை இந்த தொகுதியில் பணியாற்றியுள்ளார்.

## மேலும் காண்க
அத்ரி சட்டமன்றத் தொகுதி

## மேற்கோள்கள்

பகுப்பு:கயா மாவட்ட நபர்கள்
பகுப்பு:பீகார் அரசியல்வாதிகள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
அத்ரி சட்டமன்றத் தொகுதி

**அத்ரி சட்டமன்றத் தொகுதி** (*Atri Assembly constituency*) என்பது இந்தியாவின் பீகார் மாநிலத்தின் கயா மாவட்டத்தில் உள்ள பீகார் சட்டமன்றத் தொகுதியாகும். இது ஜஹானாபாத் (மக்களவை தொகுதி)  மக்களவைத் தொகுதியின் கீழ் வருகின்றது. பிற சட்டமன்றத் தொகுதிகள் அர்வால், குர்தா, ஜெஹானாபாத், மக்தம்பூர், கோஷி மற்றும் அத்ரி.

## சட்டப்பேரவை உறுப்பினர்கள்

## தேர்தல் முடிவுகள்

### 2020

 

## மேற்கோள்கள்

## வெளி இணைப்புகள்

* 

பகுப்பு:பீகாரின் சட்டமன்றத் தொகுதிகள்
கெப்போங் மக்களவைத் தொகுதி

**கெப்போங் மக்களவைத் தொகுதி** (மலாய்: *Kawasan Persekutuan Batu*; ஆங்கிலம்: *Batu Federal Constituency*; சீனம்: 峇都爱国会) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P114**) ஆகும்.

கெப்போங் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

1974-ஆம் ஆண்டில் இருந்து கெப்போங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## கெப்போங்

கெப்போங் நகரம் கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள்:

* டாமன்சாரா (சிலாங்கூர்),
* கெப்போங், 
* குவாங் 
* கோலா சிலாங்கூர்.

’கெப்போங்’ என்பது ஒரு மலாய்ச் சொல். "சூழ்" அல்லது "சுற்று" என்று பொருள். இந்த நகரம் ஒரு மலைத்தொடரால் சூழப்பட்டு உள்ளது. அதனால் அந்தப் பெயர் வைக்கப்பட்டு இருக்கலாம்.

கோலாலம்பூர் கூட்டாட்சிப் பிரதேசத்தின் 11 நாடாளுமன்றத் தொகுதிகளில் கெப்போங் ஒன்றாகும். இந்தத் தொகுதியின் தற்போதைய நாடாளுமன்ற உறுப்பினர் பாக்காத்தான் ஹரப்பான் ஜனநாயக செயல் கட்சியைச் சேர்ந்த லிம் லிப் எங் (*Lim Lip Eng*) ஆவார்.

## கெப்போங் மக்களவைத் தொகுதி

## கெப்போங் மக்களவைத் தேர்தல் முடிவுகள் 2022

## கெப்போங் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* கோலாலம்பூர்
* கோலாலம்பூர் மாநகராட்சி
* கோலாலம்பூர் கூட்டாட்சி 
* மலேசியாவின் கூட்டாட்சிப் பகுதிகள்
* கெப்போங்

## வெளி இணைப்புகள்

பகுப்பு:மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
சாம் பக்ரி

டாக்டர் **சாமுவேல் ஜான்யா பக்ரி** (*Sam Bugri*, 2 ஏப்ரல் 1943 – 10 மார்ச்சு 2024) **சாம் பக்ரி** என்றும் அழைக்கப்படுபவர் கானாவின் குறு விரைவோட்ட வீரரும், பொதுச் சுகாதார அதிகாரியுமாவார். குறு விரைவோட்ட வீரராக, இவர் 1968 கோடைக்கால ஒலிம்பிக் போட்டியிலும் 1972 கோடைக்கால ஒலிம்பிக் போட்டியிலும் 400 மீட்டரில் போட்டியிட்டார். ஒரு சுகாதார நிபுணராக, கானாவின் கினியா புழு ஒழிப்புத் திட்டத்தின் முதல் ஒருங்கிணைப்பாளர் உட்பட பல திட்டங்களிலும் அமைப்புகளிலும் பணியாற்றியுள்ளார். இந்த நிலையில் இவர் கார்ட்டர் மையம், உலக சுகாதார அமைப்பு, ஐக்கிய நாடுகளின் சிறுவர் நிதியம் (UNICEF), போன்ற பன்னாட்டு அமைப்புகளுடன் நெருக்கமாகப் பணியாற்றினார்.

## மேற்கோள்கள்

பகுப்பு:2024 இறப்புகள்
பகுப்பு:1943 பிறப்புகள்
பகுப்பு:விளையாட்டு வீரர்கள்
இராமேசுவர் பிரசாத் யாதவ்

**இராமேசுவர் பிரசாத் யாதவ்** (*Rameshwar Prasad Yadav*) ஓர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் சட்டமன்ற உறுப்பினராகப் பீகாரின் அத்ரி சட்டமன்றத் தொகுதியிலிருந்து பீகார் சட்டமன்ற முதல் பொதுத் தேர்தலில் 1951ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். இவர் சுயேச்சையாக இப்பதவியினை வகித்தார்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:கயா மாவட்ட நபர்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்
உதய் நாராயண் சௌத்ரி

**உதய் நாராயண் சௌத்ரி** (*Uday Narayan Choudhary*) ஓர் இந்திய அரசியல்வாதி ஆவார். இவர் 2005 முதல் 2015 வரை பீகார் சட்டப்பேரவை சபாநாயகராக பணியாற்றினார். 1990 முதல் 1995 வரையிலும், பின்னர் 2000 முதல் 2015 வரையிலும் இமாம்கஞ்ச் சட்டமன்றத் தொகுதியின் சட்டமன்ற உறுப்பினராகப் பணியாற்றினார். 2015ஆம் ஆண்டு நடைபெற்ற சட்டமன்றத் தேர்தலில் முன்னாள் முதலமைச்சர் ஜீதன் ராம் மாஞ்சியிடம் தோல்வியடைந்தார். மஹாகத்பந்தன் பிரிந்ததையும், ஐக்கிய ஜனதா தளம், பாரதிய ஜனதா கட்சியுடன் கைகோர்த்ததையும் எதிர்த்து 2019ஆம் ஆண்டில் இவர் இராச்டிரிய ஜனதா தளம் கட்சியில் இணைந்தார்.

2014 இந்திய பொதுத் தேர்தலில் ஜமுய் மக்களவைத் தொகுதியில் ஐக்கிய ஜனதா தள கட்சியின் வேட்பாளராகப் போட்டியிட்டார். சௌத்ரி நிதீசு குமாரின் தீவிர விசுவாசியாகக் கருதப்பட்டார். ஏனெனில் இவர் ஆகத்து 2014-இல் 8 கிளர்ச்சி சட்டமன்ற உறுப்பினர்களைத் தகுதி நீக்கம் செய்து ஐக்கிய ஜனதா தளத்தில் ஏற்பட்ட கிளர்ச்சியை முறியடித்தார். பிப்ரவரி 2014-இல் 13 இராச்டிரிய ஜனதா தள சட்டமன்ற உறுப்பினர்கள் கொண்ட ஒரு கிளர்ச்சிக் குழுவை ஒரு தனி அணியாக அறிவிக்க இவர் எடுத்த முடிவு பரவலான விமர்சனங்களை ஏற்படுத்தியது. இருப்பினும், 2017ஆம் ஆண்டு நிலவரப்படி, தேசிய ஜனநாயகக் கூட்டணியில் மீண்டும் சேருவதற்கான ஐக்கிய ஜனதா தளத்தின் முடிவை இவர் எதிர்த்தார். மேலும் பல்வேறு தளங்களில் இதைக் கடுமையாக விமர்சித்துள்ளார்.

## மேற்கோள்கள்

பகுப்பு:ஜனதா தளம் அரசியல்வாதிகள்
பகுப்பு:1952 பிறப்புகள்
பகுப்பு:வாழும் மக்கள்
டேவிட் கேப்பர்

**டேவிட் அவுசுடன் கேப்பர்** (19 நவம்பர் 1932 – 23 மார்ச்சு 2024) வடக்கு அயர்லாந்து பத்திரிகையாளரும் நிருபருமாவார்.

## ஆரம்பகால வாழ்க்கையும் தொழிலும்
1932 நவம்பர் 19 அன்று பெல்பாஸ்ட்டில் பிறந்த கேப்பர், நியூ டவுனார்ட்சு குரோனிக்கலில் தனது வாழ்க்கையைத் தொடங்கினார். இவர் வான்கூவரில் சில ஆண்டுகள் பணியாற்றினார். பின்னர், கேப்பர் வடக்கு அயர்லாந்திற்குத் திரும்பி, பெல்ஃபாஸ்ட் டெலிகிராப்பிலும் பிபிசியிலும் சேருவதற்கு முன்பு உள்ளூர் செய்தித்தாளில் ஆசிரியராகப் பணியாற்றினார். கேப்பர் 26 ஆண்டுகளுக்குப் பிறகு 1987 இல் பிபிசியை விட்டு வெளியேறினார். டோனகதீவில் குடியேறுவதற்கு முன்பு, வெளிநாடுகளில் வானொலி நிலையங்களை உருவாக்க ஆலோசனை வழங்கும் ஊடகங்களில் இவர் தொடர்ந்து பணியாற்றினார். 2001ஆம் ஆண்டுக்கு முன்னரே கேப்பர் ஓய்வு பெற்றார். இவர் கடைசியாக பிபிசியில் சூலை 2019 இல் வால்டர் லவ் உடன் ஒரு வலையொலி விருந்தினராகத் தோன்றினார்.

## தனிப்பட்ட வாழ்க்கையும், இறப்பும்
கேப்பருக்கு மூன்று குழந்தைகளும் ஒன்பது பேரக்குழந்தைகளும் இருந்தனர். கேப்பர் 2024 மார்ச்சு 23 அன்று பாங்கோர், கவுண்டி டவுனில் உள்ள ஒரு பராமரிப்பு மையத்தில் தனது 91 வயதில் இறந்தார்.

## மேற்கோள்கள்

பகுப்பு:2024 இறப்புகள்
பகுப்பு:1932 பிறப்புகள்
பகுப்பு:வட அயர்லாந்து மக்கள்
இளவரசி வஜிரா

**வஜிரா** (*Vajira*) (வஜிரகுமாரி என்றும் அழைக்கப்படுகிறார்) என்பவர் மகதப்  பேரரசி ஆவார். இவர் தனது கணவரின் வாரிசான பேரரசர் உதயபத்ராவின் தாயார் ஆவார்.

கோசல இராஜ்ஜியத்தின் இளவரசியாகப் பிறந்த வஜிரா, மன்னர் பசனாதி மற்றும் இராணி மல்லிகாவின் மகள் ஆவார். இவர் தனது மாமியார் பேரரசி கோசலா தேவியின் மருமகளும், பேரரசர் பிம்பிசாரரின் முதல் மனைவியும், பட்டத்து இராணியும் மன்னர் பசனாடியின் சகோதரியும் ஆவார்.

## வாழ்க்கை

### பிறப்பு
பசேனாடியின் தலைமை இராணி மல்லிகாவுக்கு வஜிரா அல்லது வஜிரகுமாரி பிறந்தார். பாளி பாரம்பரியத்தின் படி, இவரின் தாயார் கோசலாவின் தலைமை மாலை தயாரிப்பாளரின் அழகான மகள் ஆவார். இளவரசி பிறந்தபோது, குழந்தை ஒரு பெண் என்று கேள்விப்பட்டதால் அவரின் தந்தை ஏமாற்றமடைந்தார், ஆனால் சில பெண்கள் ஆண்களை விட புத்திசாலிகள் என்று புத்தர் அவருக்கு உறுதியளித்தார்.

### திருமணம்
பிம்பிசாராவின் மரணத்திற்குப் பிறகு வஜிராவின் கணவர் தனது தந்தையின் இராஜ்ஜியத்திற்கு எதிராகப் போரிட்டார், இது அஜாதசத்ருவுடன் அவரது நிச்சயதார்த்தம் மற்றும் இறுதியில் திருமணத்திற்கு வழிவகுத்த நிகழ்வுகளாகும், இதற்கு காரணம் காசி தோட்டத்திலிருந்து வந்த வருவாய் ஆகும். இது பிம்பிசாராவுடனான திருமணத்தில் கோஸலா தேவிக்கு வரதட்சணையாக வழங்கப்பட்டது. கோசலா தேவியின் மரணத்திற்குப் பிறகு, காசியின் தோட்டத்தின் வருவாயை பசனாதி உடனடியாக பறிமுதல் செய்தார், அது காசிக்கு "முள்-பணம்" என்று தீர்க்கப்பட்டது, இதன் விளைவாக அவருக்கும் அஜாதஷத்ருக்கும் இடையே பகை ஏற்பட்டது.

அஜாதசத்ருவுக்கும் அவரின் தந்தைக்குமிடையேயான சண்டையானது ஒரு நீண்ட விவகாரமாக இருந்தது, ஒவ்வொரு போராளிக்கும் மாறி மாறி அதிர்ஷ்டம் சாதகமாக இருந்தது. இருப்பினும், பசனாடி வெற்றி பெற்று, தனது மருமகனுடன் உடன்பட்டார். பதினேழு வயதான வஜிராவை அவருக்கு திருமணம் செய்து வைத்தார்.  மோதலுக்கு காரணமாக இருந்த காசி தோட்டத்தை  மகள் வஜிராவுக்கு, அஜாதசத்ருவுடனான திருமணத்தில் வரதட்சணையின் ஒரு பகுதியாக வழங்கப்பட்டது. காசி தோட்டத்தின் வருவாயையும்  பசனாடி வஜிராவுக்கு ஒதுக்கினார்.

## மேற்கோள்கள்

### ஆதாரங்கள்

* 

பகுப்பு:இந்தியப் பௌத்தர்கள்
பகுப்பு:அரியங்கா வம்சம்
பகுப்பு:CS1 maint: multiple names: authors list
ஏ. ஜே. முகமது அலி

**அப்துல் ஜமீல் முகமது அலி** (*Abdul Jamil Mohammad Ali*, 15 திசம்பர் 1951 – 2 மே 2024) வங்காளதேசத்தின் வழக்கறிஞராக இருந்தார். இவர் 2005 முதல் 2007 வரை வங்காளதேசத்தின் 12-ஆவது அரசுத் தலைமை வழக்குரைஞராகப் பணியாற்றினார்.

## வாழ்க்கையும் தொழிலும்
அலியின் தந்தை எம். எச். கண்டேகர் வங்காளதேசத்தின் முதல் அரசுத் தலைமை வழக்குரைஞராக இருந்தார். 1980 இல் உயர்நீதிமன்றத்திலும், 1985 இல் மேல்முறையீட்டுப் பிரிவிலும் பயிற்சி பெற அலி சேர்க்கப்பட்டார். இவர் 2001 அக்டோபர் 23 அன்று கூடுதல் அரசுத் தலைமை வழக்குரைஞராகவும், 2005 ஏப்ரல் 30 அன்று அரசுத் தலைமை வழக்குரைஞராகவும் நியமிக்கப்பட்டார். 2007 சனவரி 24 அன்று இவர் தனது பதவியை இராஜினாமா செய்தார்.

அலி உச்ச நீதிமன்ற வழக்குரைஞர் கழகத்தின் தலைவராகவும், வங்காளதேச வழக்குரைஞர் கழக நிர்வாகக் குழுவின் தலைவராகவும் பணியாற்றினார்.

ஜியா அனாதை இல்ல அறக்கட்டளை ஊழல் வழக்கில் வங்காளதேசத்தின் முன்னாள் பிரதமர் பேகம் காலிதா சியாவின் வழக்கறிஞராக அலி பணியாற்றினார். இவர் மௌடுத் அகமதின் வழக்கறிஞராகவும் இருந்தார்.

## இறப்பு
ஏ. ஜே. முகமது அலி 2024 மே 2 அன்று தனது 73-ஆவது வயதில் காலமானார்.

## மேற்கோள்கள்

பகுப்பு:2024 இறப்புகள்
பகுப்பு:1951 பிறப்புகள்
பகுப்பு:வங்காளதேச மக்கள்